For at forhindre en gentagelse af invasionen udarbejdede general ved intendanturen Magnus Palmquist i efteråret 1711 på Karl XII's ordre planer for styrkelse af forsvaret af den sårbare kyststrækning. Befæstningerne kom dels til at bestå af lange skanser med brystværn, voldgrave og palisader, dels af skanser til artilleri og infanteri. I 1712 blev skanserne i [[Helsingborg]], [[Råå]], [[Klinte kilde]], [[Ystad]] og [[Simrishamn]] bygget. Byggeriet af de omfattende forsvarsværker i Sydsverige blev afsluttet i 1718. Rester af [[réduit]]er findes i [[Mölle]], [[Höganäs]], [[Viken (Skåne)|Viken]], Helsingborg, Råå, [[Rydebäck]], [[Ålabodarna]], [[Erikstorp]], [[Landskrona]], [[Barsebäck]], [[Malmø]], [[Lilla Hammar]] og [[Skåre]] ved [[Trelleborgs kommun|Trelleborg]], Ystad og Simrishamn.
Bygninger,_konstruktioner_og_anlæg